சகல உயிரிலும் ஆதி சக்தியே நிறைந்திருக்கிறாள் என்பதை விளக்கும் விதமாக, நவராத்திரி பண்டிகைக் கொண்டாடப்படுகிறது. 9 நாள்களும் கொலுவைத்து வழிபடுவது, எல்லா வீடுகளிலும் சாத்தியப்படாத ஒன்று. இருந்தாலும், நவராத்திரியின் கடைசி நாளில் நம்மைச் சுற்றியிருக்கும் சுமங்கலிப் பெண்களுக்கு முடிந்த அளவு குங்குமம், வளையல்கள், திருமாங்கல்யக் கயிறு, ரவிக்கைத் துண்டு போன்றவற்றைக் கொடுப்பதன் மூலம், 9 நாளும் கொலுவைத்து வழிபட்ட புண்ணியத்தை அடையலாம். இதனால், மாங்கல்ய பாக்கியம் நிலைக்கும். குடும்பத்தில் செல்வம் பெருகும். மேலும், உணவுப் பொருள்களை அம்பிகைக்கு நைவேத்தியமாகப் படைத்து, பிரசாதமாக மற்றவர்களுக்குப் பகிர்ந்து கொடுத்தால், வீட்டில் மகிழ்ச்சி பெருகும். அம்பிகையின் அருளும் கிட்டும். அம்பிகைக்குப் படைக்கக்கூடிய எளிமையான நைவேத்தியங்கள் ரெசிப்பியை வழங்குகிறார், வித்யா பாரதி.